Coba jelasin Sejarah Etnik dari Lotud dalam bahasa melayu dong

Daripada sumber sejarah tertulis yang ada, Kota Tuaran (Dusun : Tawaran) kemungkinan antara pusat peradaban kaum Dusun yang tertua di Sabah, kerana memiliki tamadun yang maju. Istilah “Tawaran” di dalam bahasa Dusun bererti “jagung”, selain itu dialek Dusun lain memakai istilah “luong” untuk jagung. Rekod terawal istilah “Tawaran” muncul di dalam rekod tulisan seorang pengembara Persia bernama Ibn Rosteh yang menuliskan journal perjalanannya ke Asia Tenggara pada tahun 903 masihi, di mana beliau mengatakan bahwa terdapat sebuah kota perdagangan terkenal bernama "Tawaran". Kota “Tawaran (Tuaran)” pada tahun ini dikuasai oleh Srivijaya di dalam usaha Srivijaya untuk menguasai kota pengeluar “champor” terbaik di dunia iaitu "Kota Tawaran".

Pada peta tertua utara Borneo lakaran Petrus Plancius pada tahun 1594 masihi, kota yang dicatatkan di Tuaran bernama “Cancirao”, di mana kota ini berada di bawah Kesultanan Brunei yang ditakluk pada zaman Sultan Bolkiah. Seperti yang disebutkan di atas, Kota Tawaran merupakan kota pengeluar “camphor” yang terbaik di dunia pada zaman tersebut, di mana kaum Dusun mengumpulkan “camphor” dari hutan lalu diperdagangkan ke kota Tawaran (Nicholl, 1983:38). Pada zaman ini, belum terdapat kaum Bajau di daerah Tuaran, pesisir pantai Tuaran dihuni oleh kaum Dusun yang berbudaya maritime, terbukti dgn nama kotanya dr bahasa Dusun "Tawaran" sudah muncul sejak tahun 903 masihi. Menurut catatan sejarah, kaum Bajau baru berhijrah dari kerajaan Johor Lama ke pesisir Sabah sekitar abad-15/16 atau sekitar tahun 1500-1600an masihi.  Kaum Bajau atau lebih dikenali sebagai “Samah” ini menetap di kawasan seperti Mengkabong, mula mendirikan penempatan kekal dan selama beratus tahun berdagang dengan kaum Dusun secara barter.

Jikalau Tawaran (Tuaran) merupakan pusat peradaban kaum Dusun yang tertua di Sabah kerana menjadi salah satu pusat perdagangan penting di Asia ketika itu, bagaimana pula dengan Nunuk Ragang? Seperti yang kita tahu, Nunuk Ragang bukanlah penempatan tertua kaum Dusun di Sabah. Dari analisis sejarah tertulis dan lisan, penempatan Nunuk Ragang baru muncul sekitar abad-12 hingga 13 masihi, merupakan pusat diaspora terakhir dan terbesar kaum Dusunic. Beberapa cerita lisan kaum Dusun menceritakan pola penghijrahan kaum Dusun dari pesisir ke pedalaman, menunjukkan penempatan terawal kaum Dusun bukanlah di kawasan pedalaman, tetapi di kawasan pesisir pantai dan mereka pada awalnya berbudaya maritime. A. Dalrymple yang menjelajah Pantai Barat Sabah pada tahun 1762 mengatakan daerah maritime seperti “Tawwaran" aka Tuaran dan “Keemannees” aka Kimanis, masih dihuni oleh kaum pagan Dusun yang beliau sebut “Idaan” (Darlymple, 1793:552). Henry Keppel menyebut kaum Dusun sebagai “Idaan of Voyager” yang bererti “Idaan Kaum Pelayar” (Keppel, 1847:194), di mana menurut Sir Hugh Low mereka memiliki jalur perdagangan sehingga ke Jawa dan negeri-negeri yang jauh dari Borneo.